શિક્ષણ વિભાગના બિનસરકારી અનુદાનિત શાળાના કર્મચારીઓને એપ્રિલ-૨૦૧૫થી ઉચ્ચતર પગાર ધોરણ મેળવવા માટેની પ્રક્રિયા જે અગાઉ દરેક જિલ્લા મથકે લોકલ ફંડ કચેરીમાં થતી હતી તેને એકત્રિકરણ કરીને પે વેરિફિકેશન યુનિટ ગાંધીનગર ખાતે કરી દેવાયું છે. આ ફેરફાર બાદથી ઉચ્ચતર પગારધોરણ મેળવવા માટેની કામગીરીમાં અતિશત વિલંબ થાય છે. હાલમાં પે વેરીફિકેશન યુનિટમાં છ હજારથી વધુ ફાઈલો પેન્ડિંગ પડી છે. અગાઉ લોકલ ફંડ કચેરીમાં આ કામગીરી ૨૫થી ૩૦ દિવસમાં પૂર્ણ થઈ જતી હતી. પરંતુ હવે આ કામગીરી માટે ૬થી ૮ માસ જેટલો સમય લાગી જાય છે.